CELEX: 32020D0121
Language: da
Date: 2020-01-28 00:00:00
Title: Rådets afgørelse (EU) 2020/121 af 28. januar 2020 om nedsættelse af Gruppen vedrørende Det Forenede Kongerige med Generalsekretariatet for Rådet som formand og ophævelse af afgørelse (EU) 2017/900

29.1.2020   
               
               
                  DA
               
               
                  Den Europæiske Unions Tidende
               
               
                  LI 23/1
               
            
         RÅDETS AFGØRELSE (EU) 2020/121
         af 28. januar 2020
         om nedsættelse af Gruppen vedrørende Det Forenede Kongerige med Generalsekretariatet for Rådet som formand og ophævelse af afgørelse (EU) 2017/900
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union,
         under henvisning til traktaten om Den Europæiske Unions funktionsmåde, særlig artikel 240, stk. 3,
         under henvisning til Det Europæiske Råds afgørelse 2009/881/EU af 1. december 2009 om udøvelsen af formandskabet for Rådet (1), særlig artikel 4, og
         ud fra følgende betragtninger:
         
                     (1)
                  
                  
                     Den 29. marts 2017 modtog Det Europæiske Råd en meddelelse fra Det Forenede Kongerige om, at det har til hensigt at udtræde af Den Europæiske Union, hvilket indledte processen i henhold til artikel 50 i traktaten om Den Europæiske Union (TEU). Rådets afgørelse (EU) 2017/900 (2) nedsatte ad hoc-gruppen vedrørende Artikel 50 i TEU med Generalsekretariatet for Rådet som formand for at bistå Komitéen af Faste Repræsentanter for Medlemsstaternes Regeringer (»Coreper«) og Rådet i alle forhold vedrørende Det Forenede Kongeriges udtræden af Unionen.
                  
               
                     (2)
                  
                  
                     Det Europæiske Råd vedtog den 13. december 2019 konklusioner, hvori det navnlig hedder, at Rådet for Almindelige Anliggender og Coreper med bistand fra en særlig gruppe mellem møderne i Det Europæiske Råd skal sikre, at forhandlingerne føres i overensstemmelse med de overordnede holdninger og principper som vedtaget af Det Europæiske Råd samt Rådets forhandlingsmandat, og om nødvendigt give yderligere vejledning i fuld overensstemmelse med Unionens bedste interesse og med målet om at opnå et resultat, der er retfærdigt og rimeligt for alle medlemsstaterne og i borgernes interesse.
                  
               
                     (3)
                  
                  
                     Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«) (3) blev undertegnet den 24. januar 2020. Denne proces baner vej for snarest at indgå udtrædelsesaftalen og at indlede forhandlinger om de fremtidige forbindelser med Det Forenede Kongerige.
                  
               
                     (4)
                  
                  
                     En gruppe vedrørende Det Forenede Kongerige bør derfor nedsættes som efterfølger for ad hoc-gruppen vedrørende Artikel 50 i TEU. I overensstemmelse med Det Europæiske Råds konklusioner af 13. december 2019 vil Gruppen vedrørende Det Forenede Kongerige blive udpeget som det særlige udvalg i henhold til artikel 218, stk. 4, i traktaten om Den Europæiske Unions funktionsmåde, som der skal føres samråd med under forhandlingerne om de fremtidige forbindelser med Det Forenede Kongerige, når Rådet beslutter at indlede forhandlinger med Det Forenede Kongerige om forbindelserne med Unionen efter dets udtræden af Unionen.
                  
               
                     (5)
                  
                  
                     Gruppen vedrørende Det Forenede Kongerige bør have det halvårlige formandskab som formand. Generalsekretariatet for Rådet bør undtagelsesvis varetage formandskabet for Gruppen vedrørende Det Forenede Kongerige indtil den 31. december 2020.
                  
               
                     (6)
                  
                  
                     Gruppen vedrørende Det Forenede Kongerige bør begynde sit arbejde den første dag efter den dato, hvor traktaterne ophører med at finde anvendelse på Det Forenede Kongerige i medfør af artikel 50, stk. 3, i TEU. Gruppen vedrørende Det Forenede Kongerige bør bistå Coreper og Rådet i alle forhold vedrørende forbindelserne med Det Forenede Kongerige. Gruppen vedrørende Det Forenede Kongerige bør navnlig bistå Coreper og Rådet under forhandlingerne om de fremtidige forbindelser og om forhold vedrørende gennemførelsen af udtrædelsesaftalen. Desuden bør Gruppen vedrørende Det Forenede Kongerige bistå Coreper og Rådet om forhold vedrørende andre følger af Det Forenede Kongeriges udtræden.
                  
               
                     (7)
                  
                  
                     Det er hensigtsmæssigt at fastsætte, at ordningerne vedrørende formandskabet for Gruppen vedrørende Det Forenede Kongerige skal gennemgås. Denne gennemgang bør ske i god tid, således at den ikke hindrer en harmonisk forberedelse af det kommende formandskab, og under alle omstændigheder senest den 30. november 2020.
                  
               
                     (8)
                  
                  
                     Afgørelse (EU) 2017/900 bør ophæves —
                  
               VEDTAGET DENNE AFGØRELSE:
         
            Artikel 1
            Gruppen vedrørende Det Forenede Kongerige nedsættes herved.
         
         
            Artikel 2
            Gruppen vedrørende Det Forenede Kongerige bistår Coreper og Rådet i alle forhold vedrørende forbindelserne med Det Forenede Kongerige.
         
         
            Artikel 3
            Afgørelse (EU) 2017/900 ophæves.
         
         
            Artikel 4
            Formandskabet for Gruppen vedrørende Det Forenede Kongerige varetages af det halvårlige formandskab.
         
         
            Artikel 5
            Uanset den i artikel 4 fastsatte ordning vedrørende formandskabet varetages formandskabet for Gruppen vedrørende Det Forenede Kongerige af Generalsekretariatet for Rådet indtil den 31. december 2020.
         
         
            Artikel 6
            Ordningen vedrørende formandskabet for Gruppen vedrørende Det Forenede Kongerige gennemgås senest den 30. november 2020.
         
         
            Artikel 7
            Denne afgørelse træder i kraft dagen efter den dato, hvor traktaterne ophører med at finde anvendelse på Det Forenede Kongerige i medfør af artikel 50, stk. 3, i TEU.
         
         
            Den offentliggøres i Den Europæiske Unions Tidende.
            Udfærdiget i Bruxelles, den 28. januar 2020.
            
               
                  På Rådets vegne
               
               
                  Formand
               
               A. METELKO-ZGOMBIĆ
            
         
         
            (1)  EUT L 315 af 2.12.2009, s. 50.
         
            (2)  Rådets afgørelse (EU) 2017/900 af 22. maj 2017 om nedsættelse af ad hoc-gruppen vedrørende artikel 50 i TEU under ledelse af Generalsekretariatet for Rådet (EUT L 138 af 25.5.2017, s. 138).
         
            (3)  EUT C 384I af 12.11.2019, s. 1.